《比以拙诗戏调张籍不知作者已盈轴矣辄和两韵 其二》
宋代·郑清之

虓虎宁如龟有知，陆行端自触危机。缚渠吕布还须急，驱以王寻谩失威。

肯使黔驴呈短技，直教猎骑合边围。恶盈讵必分人兽，猛获终擒自卫归。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。